stanford-oval/wikipedia huggingface dataset:
ננסי מקאלדוני
ביוגרפיה

מקאלדוני נולדה וגדלה בקלירווטר שבפלורידה. לאחר שסיימה את לימודיה בבית הספר התיכון בקלירווטר, המשיכה מקאלדוני ללימודי תואר ראשון במכללת ניו קולג' השוכנת בעיר סרסוטה. בהמשך השלימה לימודי תואר שני בבית הספר ליחסים בין-לאומיים ומדיניות ציבורית של אוניברסיטת קולומביה ובאוניברסיטה לביטחון לאומי. מקאלדוני למדה מספר שפות, בהן צרפתית, ספרדית, רוסית ולטינית, ועברה הכשרה מקצועית בערבית, אזרית, גרמנית וטורקית. לראיה, ב-2001 הוענק לה הפרס הלשוני ע"ש סינקלייר.
מעבר לים כיהנה מקאלדוני כשגרירת ארצות הברית בבולגריה בין השנים 2008–2009, כמו גם כסגנית ראש המשלחת האמריקאית בטורקיה (2008-2005) ובאזרבייג'ן (2004-2001). בשנת 2009 עוטרה במדליית הכבוד של מסדר סטרה פלנינה (Stara Planina) מידי נשיא בולגריה גאורגי פרבאנוב. בתשע פעמים שונות זכתה בפרס הביצועים הבכיר של מחלקת המדינה האמריקאית ואת פרס הכבוד המצטיין בחמש הזדמנויות. היא קיבלה את פרס הביצועים הבכיר של משרד החוץ בתשע הזדמנויות ואת פרס הכבוד המצטיין בחמש הזדמנויות.
בין השנים 2011–2013 הייתה נשיאה זמנית וסגנית נשיא בכירה באוניברסיטה לביטחון לאומי. קודם לכן, מ-2009 עד 2011, הייתה הסגנית הראשית לעוזר מזכירת המדינה של ארצות הברית לעניינים אירופיים.
בראשית פברואר 2013 החלה את כהונתה כמנהלת מכון שירות החוץ (Foreign Service Institute). במסגרת תפקיד זה, שימשה מקאלדוני כקצינת הלימוד הראשית של מחלקת המדינה האמריקאית. מכון שירות החוץ מספק הכשרה מקצועית לדיפלומטים אמריקאים בנושאים הנעים בין שפות זרות לכישורי מנהיגות, כולל מיומנויות ליבה דיפלומטיות כגון ניהול משא ומתן והסברה. בשנת 2013 קיבלה את פרס השירות האזרחי המצטיין מאת יושב ראש המטות המשולבים.
בנובמבר 2020 מונתה מקאלדוני לחברה מתנדבת בצוות המעבר הנשיאותי של הנשיא הנבחר של ארצות הברית ג'ו ביידן לתמיכה במאמצי המעבר השלטוני הקשורים למחלקת המדינה של ארצות הברית.
ב-3 בדצמבר 2020 הוכרז כי תהיה היועצת לביטחון לאומי של סגנית נשיא ארצות הברית הנבחרת קמלה האריס. ב-21 במרץ 2022 התפטרה מהתפקיד והוחלפה בפיליפ גורדון.
הערות שוליים

↑  אמה קירני ובלומברג, Another first: All three top posts in Kamala Harris’ office will be filled by women, באתר פורצ'ן, 3 בדצמבר 2020 (באנגלית)
↑  רובי גראמר, Kamala Harris Taps Ex-Diplomat to Be Her National Security Advisor, באתר Foreign Policy‏, 3 בדצמבר 2020 (באנגלית)
↑  ג'סמין רייט, קווין ליפטק וקייט סאליבן, Harris' national security adviser to step down, באתר CNN‏, 21 במרץ 2022 (באנגלית)
| --- | --- |
בקרת זהויות :  ISNI: 0000 0003 7027 7526  LCCN: no2012073359  VIAF: 249608281   WorldCat (עם VIAF): 249608281
נקניקיית מורטו

| --- | --- |

 
 מאכלים
 סוג:  נקניק, מזון מעושן 
 מוצא:  צרפת 
 מרכיבים עיקריים:  בשר חזיר 
 גבינות
 תו תקן:  protected geographical indication 
 
נקניקיית מורטו (בצרפתית: Saucisse de Morteau; ידועה גם בשם Belle de Morteau) היא נקניקיה מעושנת מסורתית מהאזור ההיסטורי הצרפתי פראנש-קונטה ושמה נובע מהעיר מורטו במחוז דו. מעשנים אותה בארובות פירמידליות מסורתיות, הנקראות "tuyés". זוהי נקניקייה לא מבושלת בעלת טעם חזק וצפופה מאוד.
היא מיוצרת על הרמה ובהרי הרי היורה שבדו בגובה של יותר מ-660 מטרים. העיר מורטו נמצאת במרכז התעשייה החקלאית-הארטיזנלית הזו.
נקניקיית מורטו מיוצרת רק באמצעות בשר חזיר מאזור פראנש-קונטה, מכיוון שבאזור הררי זה מפטמים את החיות באופן מסורתי. בנוסף, כדי להיות מורשה להשתמש בתווית "Saucisse de Morteau", יש לעשן את הנקניקיות במשך 48 שעות לפחות עם נסורת מחטניים וערער בתוך ה־tuyés. עם זאת, הוא אינו מבושל, שכן הבעירה מלווה בזרם אוויר חזק.
נקניקיית מורטו מוגנת בתווית הסמכה כינוי מקור מוגן (PGI) של האיחוד האירופי, המבטיחה את איכותה, מקורה ושיטת ההכנה שלה כמומחיות צרפתית אזורית. מורטו אותנטי מגיע בדרך כלל עם תג מתכת כמו גם מקל עץ קטן עטוף סביב קצה הקישור.
הערות שוליים

1 2 3  "French Jura wine and cheese, French gastronomy in the Franche-Comte region". www.franche-comte.org. 2008-11-20. אורכב מ-המקור ב-2008-11-20. נבדק ב-2019-05-22.
↑  "Mairie de Morteau - Savoir-faire et tradition". www.morteau.org. נבדק ב-2019-05-22.
↑  "PGI request for "Saucisse de Morteau"" (PDF). agriculture.gouv.fr. 2007-09-26. אורכב מ-המקור (PDF) ב-2007-09-26. נבדק ב-2019-05-22.
ננסי מאיירס

| --- | --- |

ננסי מאיירס, 2013
 לידה:  8 בדצמבר 1949 (בת 74) פילדלפיה, פנסילבניהארצות הברית
 מדינה:  ארצות הברית 
 תקופת הפעילות:  מ-1980 
 עיסוק:  תסריטאית, מפיקה ובמאית קולנוע
 מקום לימודים:  אמריקן יוניברסיטי  תיכון לוור מריון 
 יצירות בולטות:  החופשה אבא מתארס זה מסובך מה נשים רוצות
 בן או בת זוג:  צ'ארלס שייר (1980–1999) 
 פרסים והוקרה:  פרס גילדת הכותבים של אמריקה 
 פרופיל ב-IMDb
 
ננסי ג'יין מאיירס (באנגלית: Nancy Jane Meyers; נולדה ב-8 בדצמבר 1949) היא במאית קולנוע, מפיקה ותסריטאית אמריקאית יהודייה. בין יצירותיה המוכרות: "אבא מתארס" (1998), "באהבה אין חוקים" (2003), "החופשה" (2006). מאיירס נחשבת לאחת הבמאיות היחידות המצליחות בהוליווד ומתמקדת בסרטיה בגיבורות בגיל העמידה. סרטה "מה נשים רוצות" היה בשלב מסוים הסרט הרווחי ביותר שבויים על ידי אישה.
ראשית דרכה

מאיירס נולדה בפילדלפיה שבפנסילבניה. אביה היה בכיר בתעשיית הרכב האמריקאית ואמה הייתה מעצבת פנים.
למאיירס שתי אחיות גדולות והיא גדלה בבית יהודי באזור היל דרקסל. בגיל 12 קראה את האוטוביוגרפיה של מוס הארט והחלה להתעניין בתיאטרון.
מאיירס בעלת תואר בעיתונאות מטעם אמריקן יוניברסיטי בוושינגטון.
קריירה

לאחר סיום לימודיה החלה מאיירס לעבוד בטלוויזיה הציבורית בפילדלפיה. בגיל 22 עברה ללוס אנג'לס עם אחותה והחלה לעבוד בתור עוזרת הפקה. בהשראת תוכנית הטלוויזיה הפופולרית, המופע של מרי טיילר מור, מאיירס החליטה שהיא רוצה לכתוב. בסופו של דבר היא החלה לעבוד כעורכת תסריטים לחברות הפקה. משם החלה לפלס את דרכה לכתיבת תסריטים משל עצמה. שנתיים לאחר שהגיעה להוליווד התפטרה מעבודתה והחלה להתמקד ביצירת תסריטים מקוריים ולקחה שיעורים על הפקת סרט והתחברה לבמאי מרטין סקורסזה. כדי לתמוך בעצמה כלכלית הקימה עסק קטן לעוגות גבינה, לאחר התגובות שקיבלה מכל מי שטעם את המאפים שלה. ב-1980 כתבה את התסריט לסרט "טוראית בנג'מין" והייתה מועמדת לפרס אוסקר לתסריט הטוב ביותר. ב-1998 ביימה את סרטה הראשון, "אבא מתארס", שהתבסס על סרט של דיסני משנת 1961. הסרט זכה להצלחה קופתית וביקורתית ונחשב לפריצת הדרך של השחקנית לינדזי לוהן. בשנת 2000 כתבה וביימה את "מה נשים רוצות", בכיכובם של מל גיבסון והלן האנט. ב-2003 ביימה את הסרט "באהבה אין חוקים" (אנ'), בכיכובם של דיאן קיטון וג'ק ניקולסון, שזכה להצלחה רבה וביסס את מעמדה כאחת הבמאיות החשובות בהוליווד. רצף הצלחותיה לא נגדע כאשר ב-2006 יצא סרטה הרביעי, "החופשה", בכיכובם של קייט וינסלט, קמרון דיאז, ג'וד לאו וג'ק בלאק, וזכה להצלחה גלובלית. ב-2009 שיתפה פעולה עם השחקנית המוערכת מריל סטריפ, יחד עם אלק בולדווין וסטיב מרטין, בקומדיה הרומנטית "זה מסובך", שזיכתה אותה בשתי מועמדויות לגלובוס הזהב (לסרט הטוב ביותר ולתסריט). ב-2015 יצא סרטה השישי, "המתמחה", בכיכובם של אן האת'וויי ורוברט דה נירו.
חייה האישיים

בשנת 1995 התחתנה מאיירס עם התסריטאי והמפיק צ'ארלס שייר ברומא, לאחר מערכת יחסים ארוכה שהחלה ב-1976. השניים נפרדו ב-1999 ולבסוף התגרשו. להם שתי בנות, שכיכבו בתפקידי אורח בסרטיה.
מאיירס מתגוררת כיום ברנטווד שבקליפורניה.
נקניקיית טולוז

| --- | --- |

 
 מאכלים
 סוג:  נקניק 
 מוצא:  צרפת 
 מרכיבים עיקריים:  בשר חזיר 
 
נקניקיית טולוז (בצרפתית: Saucisse de Toulouse) היא נקניק טרי שמקורו בעיר טולוז שבדרום מערב צרפת. היא עשויה מבשר חזיר (75% רזה, 25% בטן), מלח ופלפל, בעל מעטפת טבעית של כ-3 ס"מ קוטר ונמכר בדרך כלל בסליל (כמו נקניקיית קאמברלנד).
נקניקייה זו היא בהרכב של רוב מתכוני הקסולה והיא מוגשת גם בגריל או בקונפי.
לנקניקיית טולוז אין מעמד גאוגרפי מוגן ולכן ניתן למכור וריאציות על המתכון המקורי תחת אותו שם. ארגוני היצרנים הציעו סימון תו אדום למוצר, כדי שהמתכון שלו יעמוד בקריטריונים: בשר חזיר נא ושומן (לא יותר מ-80% בשר רזה), בשר חזיר (ham) ללא השוקיים, בשר כתף ללא השוקיים, ירך, חזה ושומן גב; מעטפת טבעית (לתוכה דוחסים את תערובת חומרי הנקניקייה) של חזיר או כבש; מלח בכמות שבין 1.5% לבין 1.8% מסך המרכיבים; מי קרח; סוכרים 1% לכל היותר מכלל המרכיבים (רק סוכרוז, דקסטרוז, גלוקוז או לקטוז); חומרים ארומטיים, תבלינים ויינות למיניהם במקסימום 0.7% מהסך הכל, וכמויות מדודות קטנות של אחד מאלה: חומצה אסקורבית (E300), נתרן אסקורבט (E301), חומצה אריתורבית (E315), או סודיום אריתורבט (E316) כחומר משמר.
הערות שוליים

↑  "Un label de qualité pour la saucisse de Toulouse". La Dépêche du Midi.
מצע

ערך זה עוסק במסמך עקרונות של מפלגה. אם התכוונתם למשמעות אחרת, ראו .
מַצָּע של מפלגה הוא מסמך עמדה המפרט את עקרונות המפלגה ואת תוכנית הפעולה שבכוונתה להגשים כאשר תעלה לשלטון. עם מסמך זה והתעמולה הנגזרת ממנו, היא פונה לציבור הרחב במטרה לשטוח את טענותיה הפוליטיות ולסייע להצלחתה בבחירות. בדרך כלל כולל המצע רשימה של נושאים מרכזיים (כלכלה, ביטחון, חינוך, איכות הסביבה, בעיות חברתיות, וכו'), ופירוט המדיניות שבה תומכת המפלגה בכל נושא. התחומים המוגדרים במניפסטים של המפלגות הזוכות נחשבים בדרך כלל כמייצגים את תחומי העניין ואת הנושאים האידאולוגיים שהציבור מעדיף. בנוסף, לעיתים יוזמות ומדיניות שחברי כנסת ינסו לקדם יהיו מבוססות על מצע מפלגתם, מה שמאפשר לציבור או לחברה האזרחית ליזום שיתופי פעולה עם נבחרי הציבור שמבוססים על הזדהות משותפת עם ערכי המצע.
מקור

המילה מצע נוספה למילון בשנת 1535. אך רק בשנת 1803, פוליטיקאים ממפלגה מסוימת חתמו על מצע מסוים בו כתוב מה תהיה שאיפות המפלגה והתחייבו לה.
מצע בישראל

בישראל, כמעט לכל מפלגה יש מצע ברור אשר מדבר על סוגיות חשובות ואג'נדות פוליטיות לפוליטיקאים במפלגה, בדרך כלל הסוגיות להן יש התייחסות חיובית או שלילית, הן אלו שקובעות את הדעה הפוליטית של המפלגה.
ראו גם

אג'נדה
קו מפלגתי (אנ')
מניפסט
הצהרת כוונות (אנ')
הבטחת בחירות
גילוי נאות
הערות שוליים

↑  עדי ארבל, השפעה על עבודת הכנסת הבאה, באתר הפורום לחברה האזרחית, ‏2019-01-31
↑  Definition of PLATFORM, www.merriam-webster.com (באנגלית)
| --- | --- |
בקרת זהויות :  GND: 4044764-9 
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
מרקו טיליו

מרקו טיליו (באנגלית: Marco Tilio; נולד ב-23 באוגוסט 2001 בהרסטוויל שבניו סאות' ויילס, אוסטרליה) הוא כדורגלן אוסטרלי המשחק בעמדת קשר הכנף בקבוצת מלבורן סיטי מליגת העל האוסטרלית ובנבחרת אוסטרליה.
קריירת מועדונים

טיליו גדל במחלקות הנוער של סידני אולימפיק וסידני. בשנת 2019 החל לשחק בקבוצה הבוגרת של סידני במסגרת ליגת העל האוסטרלית, ובסך הכל ערך שלוש הופעות ליגה במדי המועדון, בהן הבקיע שער אחד.
ב-21 בספטמבר 2020 חתם טיליו על חוזה לשלוש עונות במלבורן סיטי מליגת העל האוסטרלית.
קריירה בינלאומית

טיליו היה חלק מסגל הנבחרת האולימפית של אוסטרליה לטורניר הכדורגל באולימפיאדת טוקיו בשנת 2021, וערך שלוש הופעות בטורניר, בהן הבקיע שער אחד.
ב-27 בינואר 2022 ערך טיליו את הופעת הבכורה שלו בנבחרת אוסטרליה, בניצחון 0–4 על נבחרת וייטנאם במסגרת מוקדמות מונדיאל 2022.
נכלל בסגל נבחרת אוסטרליה לטורניר מונדיאל 2022 לאחר פציעתו של מרטין בויל.
נכלל בסגל נבחרת אוסטרליה לטורניר גביע אסיה 2023.
תארים

אליפות אוסטרליה (1): 2019/2020
אליפות אוסטרליה (1): 2020/2021
הערות שוליים

↑  Melbourne City FC signs talented youth trio באתר הרשמי של מלבורן סיטי, 21 בספטמבר 2020 (באנגלית)
↑  Martin Boyle withdrawn from Socceroos FIFA World Cup Qatar 2022 squad באתר הרשמי של פדרציית הכדורגל האוסטרלית, 20 בנובמבר 2022 (באנגלית)
↑  Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
| נבחרת אוסטרליה – מונדיאל 2022 |
| --- | --- | --- |
|  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד |  1 ריאן •  2 דגנק •  3 אטקינסון •  4 ראוולס •  5 קראצ'יץ' •  6 טיליו •  7 לקי •  8 רייט •  9 מקלארן •  10 חרוסטיץ' •   11 מביל •  12 רדמיין • 13 מוי •  14 מקגרי • 15 דיוק • 16 בחיץ' • 17 דבלין • 18 ווקוביץ' • 19 סוטאר • 20 דנג • 21 קואול • 22 אירוויין • 23 גודווין • 24 קינג • 25 קאמינגס • 26 באקוס • מאמן: ארנולד | אוסטרליה |
| נבחרת אוסטרליה – גביע אסיה בכדורגל 2023 |
| --- | --- | --- |
|  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירווין • 23 גודווין • 24 יזבכ • 25 ג'ונס • 26 אירדל • מאמן: ארנולד |  1 ריאן •  2 דנג •  3 אטקינסון •  4 ראולס •  5 בוס •  6 בויל •  7 סילברה •  8 מטקאלף •  9 פורנארולי •  10 ינגי •   11 טיליו •  12 תומאס • 13 אוניל •  14 מקגרי • 15 דיוק • 16 בחיץ' • 17 באקוס • 18 גאוסי • 19 סוטאר • 20 מילר • 21 ברג'ס • 22 אירווין • 23 גודווין • 24 יזבכ • 25 ג'ונס • 26 אירדל • מאמן: ארנולד | אוסטרליה |
ניל אולשיי

| --- | --- |
 לידה:  10 בינואר 1965 (בן 59) פלאשינג, ארצות הברית 
 עמדה:  ג'נרל מנג'ר
 מכללה:  מכללת לה מוין
 קבוצות כג'נרל מנג'ר
 2010–2012 2012–:  לוס אנג'לס קליפרס פורטלנד טרייל בלייזרס
 
ניל אולשיי (באנגלית: Neil Olshey; נולד ב-10 בינואר 1965) הוא מנהל קבוצות כדורסל אמריקאי, ששימש עד לאחרונה כג'נרל מנג'ר של קבוצת פורטלנד טרייל בלייזרס מליגת ה-NBA.
ביוגרפיה > השנים הראשונות

אולשיי גדל ברובע קווינס שבניו יורק, ובשנת 1983 החל ללמוד במכללת לה מוין אשר בסירקיוז. בסיום לימודיו עבר ללוס אנג'לס, בשאיפה לפתוח בקריירת משחק.
ביוגרפיה > לוס אנג'לס קליפרס

בשנת 2003 הצטרף לצוות המקצועי של קבוצת לוס אנג'לס קליפרס בתור "Director of player personnel", ובשנת 2008 קוּדם לתפקיד עוזר הג'נרל מנג'ר, תחת מייק דאנליבי. לקראת סיום עונת 2009/2010 מונה לג'נרל מנג'ר של הקליפרס, במקומו של דאנליבי אשר פוטר.
לאורך שתי עונותיו בתפקיד ביצע מספר פעולות משמעותיות: בדראפט ה-NBA‏ 2010 צירף את אל-פארוק אמינו בבחירה השמינית ואת אריק בלדסו בבחירה ה-18; בפברואר 2011 העביר לקליבלנד קאבלירס את בארון דייוויס ובחירת דראפט עתידית (אשר הניבה את קיירי אירווינג), בתמורה למו ויליאמס וג'מאריו מון; לקראת עונת 2011/2012 שלח בטרייד את אמינו, אריק גורדון, כריס קיימן ובחירת דראפט עתידית לניו אורלינס הורנטס, בתמורה לשחקן האולסטאר כריס פול, ובהמשך אותה הפגרה החתים את צ'ונסי בילאפס ואת קארון באטלר הוותיקים. על אף פציעה קשה של בילאפס לאחר 20 משחקים, השיגו הקליפרס את מאזן הניצחונות הטוב בתולדות המועדון (60.6%), והעפילו לפלייאוף ה-NBA לראשונה מזה 6 שנים, ובפעם השנייה בלבד ב-15 העונות האחרונות. בסדרת הפלייאוף הראשונה גברה הקבוצה על ממפיס גריזליס, הודות ליכולת טובה של פול ובלייק גריפין, בטרם הודחה על ידי סן אנטוניו ספרס בסיבוב השני.
ביוגרפיה > פורטלנד טרייל בלייזרס

ביוני 2012 מונה אולשיי לג'נרל מנג'ר של פורטלנד טרייל בלייזרס, במקומו של צ'אד ביוקנן אשר החזיק בתפקיד באופן זמני. כבר בחודשיו הראשונים צירף את כוכב הקבוצה בשנים הבאות – דמיאן לילארד (בחירה שישית בדראפט 2012) – ואת המאמן הראשי טרי סטוטס. בבחירה העשירית של דראפט 2013 צירף את סי. ג'יי. מקולום, זוכה פרס השחקן המשתפר של עונת 2015/2016. בפלייאוף 2014 הובילו לילארד ולמרכוס אולדרידג' את הבלייזרס לחצי גמר האזור המערבי, לראשונה מזה 14 שנים, לאחר שגברו על יוסטון רוקטס בסיבוב הראשון.
בקיץ 2016, לאחר הדחה נוספת בחצי גמר המערב, החתים אולשיי את אוון טרנר, אלן קראב ומאיירס לאונרד על חוזים ל-4 שנים בסך כולל של כ-186 מיליון דולר; בדיעבד, שלושת השחקנים לא עמדו בציפיות מהם בשנים הבאות, והחוזים שלהם הקשו על אולשיי לצרף שחקנים משמעותיים תחת תקרת השכר של ה-NBA.
בפברואר 2017 העבירה פורטלנד את מייסון פלאמלי לדנוור נאגטס בתמורה ליוסוף נורקיץ' הצעיר יותר, אשר מיד הפך לאחד השחקנים המובילים של הקבוצה. בעונת 2018/2019 העפילו הבלייזרס לגמר האזור המערבי, לאחר שגברו על אוקלהומה סיטי ת'אנדר (4–1) ודנוור נאגטס (4–3) בשני הסיבובים הראשונים. בסדרת גמר המערב עצמה הובסה הקבוצה מול גולדן סטייט ווריורס (0–4).
בקיץ 2019 החתים אולשיי את כוכבי הקבוצה לילארד (196 מיליון ל-4 עונות) ומקולום (100 מיליון ל-3 עונות) להארכות חוזים ארוכי-טווח, שייכנסו לתוקף בעונת 2021/2022.
ב-03 בדצמבר 2021 פוטר אולשיי מפורטלנד טריי בלייזרס בשל התנהגות בלתי הולמת ויצירת סביבת עבודה רעילה, לאחר תחקיר שערכה הקבוצה בעניין.
הערות שוליים

↑  רשימת הפעולות של אולשיי כג'נרל מנג'ר, באתר basketball-reference.com
↑  ניל אולשי מקווה לכתוב "סוף מהאגדות" עבור הקליפרס, באתר bleacherreport.com,‏ 27 במרץ 2010
1 2  פרופיל של אולשיי, באתר הרשמי של הטרייל בלייזרס
↑  ויליאמס ומון נשלחים לקליפרס, באתר ESPN,‏ 24 בפברואר 2011
↑  כריס פול נשלח בטרייד לקליפרס, באתר ESPN,‏ 15 בדצמבר 2011
↑  הבלייזרס לא נמצאים במצב הכלכלי הגרוע ב-NBA, באתר ripcityproject.com,‏ 24 במאי 2018
↑  פורטלנד מצרפת את נורקיץ', באתר הקבוצה, 13 בפברואר 2017
↑  לילארד מסכם על הארכת חוזה בפורטלנד, באתר ספורטס אילוסטרייטד, 30 ביוני 2019
↑  מקולום מסכם על הארכת חוזה בפורטלנד, באתר ספורטס אילוסטרייטד, 30 ביולי 2019
↑  פורטלנד פיטרה את הגנרל מנגר בעקבות חקירת התנהלותו באתר הניו יורק טיימס 03 בדצמבר 2021
נישואין על שרטון

| --- | --- |
כרזת הסרט
כרזת הסרט
 בימוי:  ג'ק דונהיו 
 הופק בידי:  ויליאם דניאלס 
 תסריט:  סי הווארד 
 עריכה:  סאם אוסטין 
 שחקנים ראשיים:  פרנק סינטרה דין מרטין דברה קר
 מוזיקה:  נלסון רידל 
 צילום:  ויליאם דניאלס 
 מדינה:  ארצות הברית 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  24 בספטמבר 1965
 משך הקרנה:  109 דק' 
 שפת הסרט:  אנגלית 
 סוגה:  קומדיה רומנטית 
 הכנסות:  3,000,000 דולר
 דף הסרט ב־IMDb
 
נישואין על שרטון (באנגלית: Marriage on the Rocks) הוא סרט קומדיה אמריקאי משנת 1965 בבימויו של ג'ק דונהיו, עם פרנק סינטרה, דברה קר ודין מרטין בתפקידים הראשיים.
העלילה היא על איש עסקים שאשתו מתגרשת ממנו בטעות לאחר 19 שנות נישואין ונישאת בטעות גדולה יותר לשותפו בעסק עד שהמצב חוזר לקדמותו.
ננסי סינטרה, בתו של פרנק סינטרה משחקת את בתו גם בסרט.
הזמר טריני לופז מופיע בסרט כזמר בדמות עצמו ושר את להיטו "Sinner Man".
תקציר העלילה

דן אדוארדס (פרנק סינטרה) מנהל משרד פרסומת גדול יחד עם שותפו ארני ברואר (דין מרטין). דן נשוי לואלרי (דברה קר) במשך 19 שנה ואב לטרייסי (ננסי סינטרה) בת ה-18 המאורסת לפסיכולוג ג'ים בלייק (טוני ביל) ולדייוויד (מישל פטיט). בנוסף להם נמצאת בבית גם חמותו ג'יני מקפרסון (הרמיוני באדלי) שמתגאה במוצאה הסקוטי, מנגנת כל הזמן בחמת חלילים ומוציאה אותו מדעתו.
דן הוא "מרובע" השרוי כל הזמן בעסק ולא שם לב לאשתו שמתחדשת בבגד סקסי לרגל יום השנה ה-19 לנישואיהם. לעומת דן בעל המשפחה, ארני הוא רווק מושבע מוקף ב"מזכירות" יפהפיות.
כולם הולכים לקפה א-גו גו בו מופיע טריני לופז וואלרי וארני רוקדים בהתלהבות בעוד דן יושב ביחד עם טרייסי וארוסה "המרובע" ג'ים. ואלרי לא יכולה לסבול עם אדישותו של דן, פונה לעורך הדין המשפחתי שאד נתן (ג'ון מקגיוור) ומבקשת להתחיל בתהליכי גירושים. שאד משכנע את הזוג לצאת לירח דבש שני במקסיקו.
במקסיקו הם מתאכסנים במלון של מיגואל סנטוס (סזאר רומרו) שהוא גם עורך דין בענייני גירושין ונישואין. לאחר הלילה הראשון בו תינו את אהבתם הם מתחילים לריב ובלהט הריב מחתים אותם סנטוס על הסכם גירושין. הם נפרדים לזמן קצר אך נפגשים שוב ורוצים להתחתן. סנטוס מתכנן להם חתונה מפוארת בהשתתפות ראש העיר והתושבים. דן נקרא בדחיפות בענייני המשרד ולא יכול לשוב לחתונה. במקום זה הוא שולח את ארני שמגיע באמצע החגיגה וראש העיר מחתן אותו בטעות עם ואלרי.
ארני מתעלף ורוצה לבטל את חוזה הנישואין אבל הפעם ואלרי לא מסכימה. הם חוזרים ללוס אנג'לס אבל דן לא כועס אלא להפך, הוא מעוניין לעשות חיים כמו שארני עשה. כעת הוא עובר לדירתו של ארני ומתחיל להתעסק עם המזכירות היפהפיות ואילו ארני מתגורר בביתו של דן והופך לבעל משפחה משעמם, שרב כל הזמן עם הילדים ועם החמות.
בסעודת חג ההודיה יושבים כולם מלבד דן. בעת הארוחה מופיע דן שהגיע למסקנה שכדאי לחזור למצב הקודם בייחוד מפני שואלרי מודיעה לו שהיא בהיריון ממנו. ארני חוזר לדירת הרווקים והכל מסתיים בשלום.
צוות השחקנים

| שם השחקן/ית | שם הדמות | הערות |
| --- | --- | --- |
| פרנק סינטרה | דן אדוארדס |  |
| דברה קר | ואלרי אדוארדס |  |
| דין מרטין | ארני ברואר |  |
| ננסי סינטרה | טרייסי אדוארדס |  |
| טוני ביל | ג'ים בלייק | ארוס של טרייסי |
| הרמיוני באדלי | ג'יני מקפרסון | אמא של ואלרי |
| טריני לופז | זמר | בתפקיד עצמו |
| סזאר רומרו | מיגואל סנטוס | עורך דין |
| מישל פטיט | דייוויד אדוארדס |  |
| ג'ון מקגיוור | שאד נתן | עורך דין |
סומאטופילקס

סומאטופילקס (ביוונית עתיקה: σωματοφύλαξ) הייתה דרגה בכירה בצבא המוקדוני. התרגום המילולי של מילה זו היא "שומרי ראש", אם כי אין מדובר בשומרי ראש במובן המודרני של המושג, אלא בקצינים בכירים מלווים את המלך ומשמשים למעשה כקציני המטה שלו.
בספרטה הייתה קיימת יחידה שנקראה "היפיס", אשר כללה 300 איש ואנשיה היו שומריו של המלך, ובין יתר תפקידיהם פינו לו את הדרך כאשר עבר. ההיפיס מפורסמים כיום בעיקר בשל קרב תרמופילאי שבו הושמדה היחידה כליל. גם בממלכה האחמנית הייתה יחידה של שבעה קצינים מובחרים שליוו את המלך ונקראו "אנושיה" (anûšiya). סביר להניח שהסומאטופילקס הוקמו בהשראת אחת מן היחידות הנזכרות לעיל. אולם בעוד שבספרטה ופרס לא הייתה אבחנה ברורה בין שומרים ממשיים המגנים על המלך לבין אנשי המטה שלו, במוקדון הייתה חלוקה מסודרת. אלו שלחמו לצד המלך בקרב והגנו עליו נקראו "הטיירוי" ("רעי המלך"), בעוד הסומאטופילקס היו למעשה קצינים בכירים שקיבלו בדרך כלל משימות חשובות ואף פיקוד אד-הוק על חלקים מהצבא.
היו תמיד רק שבעה סומאטופילקס והם באו מקרב האצולה המוקדונית, ונבחרו מבין ההטיירוי. הסומאטופילקס הראשונים ידועים לנו מתקופת מלכותו של פיליפוס השני, מלך מוקדון. בנו, אלכסנדר הגדול, נתן להם משימות חשובות מאוד במהלך מסעות המלחמה שלו, וכך הם צברו יותר ויותר כוח. בשנת 326 לפנה"ס הוא אף מינה סומאטופילקס שמיני, ונתן את התואר לפאוקסטאס, אשר הציל את חייו במהלך המצור על עיר המאלים.
להלן תבנית של הסומאטופילקס במהלך תקופת שלטונו של אלכסנדר הגדול:
| הסומאטופילקס במהלך תקופת שלטונו של אלכסנדר הגדול> שנה | הסומאטופילקס במהלך תקופת שלטונו של אלכסנדר הגדול> שמות | הסומאטופילקס במהלך תקופת שלטונו של אלכסנדר הגדול>  | הסומאטופילקס במהלך תקופת שלטונו של אלכסנדר הגדול>  |
| --- | --- | --- | --- |
| 336-334 לפנה"ס | אריסטונאוס, ליסימכוס, פאיתון, אריבס, בלקרוס, דמטריוס, תלמי |  |  |
| 333 לפנה"ס | אריסטונאוס, ליסימכוס, פאיתון, אריבס, בלקרוס, דמטריוס, הפאיסטיון |  |  |
| 332 לפנה"ס | אריסטונאוס, ליסימכוס, פאיתון, אריבס, מנס, דמטריוס, הפאיסטיון |  |  |
| 331 לפנה"ס | אריסטונאוס, ליסימכוס, פאיתון, ליאונאטוס, מנס, דמטריוס, הפאיסטיון |  |  |
| 330-327 לפנה"ס | אריסטונאוס, ליסימכוס, פאיתון, ליאונאטוס, פרדיקס, תלמי סוטר, הפאיסטיון |  |  |
| 326-324 לפנה"ס | אריסטונאוס, ליסימכוס, פאיתון, ליאונאטוס, פרדיקס, תלמי סוטר, הפאיסטיון, פאוקסטאס |  |  |
| 323 לפנה"ס | אריסטונאוס, ליסימכוס, פאיתון, ליאונאטוס, פרדיקס, תלמי סוטר, פאוקסטאס |  |  |
הערות שוליים

↑  Niese, B., Geschichte der Griechischen und Makedonischen Staaten seit der Schlacht bei Chaeronea, Vol. I, Darmstadt, 1963, p. 43.
1 2 3  סומאטופילקס באתר ליוויוס
סום

ערך זה עוסק במחוז בצרפת. אם התכוונתם למשמעות אחרת, ראו .
סום (בצרפתית Somme) הוא מחוז בצרפת, וחלק מחבל או-דה-פראנס. שמו של המחוז נגזר משם נהר הסום אשר חוצה אותו.
מחוז סום ידוע בשל הקרב על הסום שהתרחש במלחמת העולם הראשונה, בו נפגעו כמיליון איש.
ראו גם

הקרב על הסום
נשק שלל

טנק טירן, השבחה של טנקי T-55 שנלקחו כנשק שלל במלחמות ישראל.
נשק שלל הוא כלי נשק ותחמושת שנתפסו ונלקחו מהאויב בזמן או אחרי מלחמה או מבצע צבאי. נשק שלל יכול לשמש למספר מטרות:
מודיעין טכנולוגי - למידת מערכות הנשק של האויב על מנת למצוא את החולשות שלהן ולפתח יכולות הגנתיות מולן.
שימוש לביום אויב באימונים.
הנדסה לאחור - למידת מערכות הנשק על מנת ללמוד את הטכנולוגיה שלהם ולהשתמש בה כדי לפתח ולייצר מערכות נשק דומות.
שימוש על ידי כוחות מיוחדים שמבצעים פעולות חשאיות בעורף האויב, ולעיתים מתחזים לחיילי האויב.
שימוש כנשק תקני בידי כוחות הצבא, בעיקר כאשר הנשק של האויב עדיף על זה הנמצא בשימוש הצבא או כאשר יש מחסור בנשק.
תצוגה מוזיאלית במוזיאונים להיסטוריה צבאית ואתרי הנצחה
נשק שלל בשירות צה"ל

בשירות צה"ל שירתו כלים שונים אשר נלקחו מצבאות ערב. המפורסם מביניהם הם טנקי הטירן, שמבוססים על טנקי ה-T-55 שנלקחו מצבאות מצרים וסוריה במהלך מלחמת ששת הימים. מאוחר יותר, חלק מטנקי ה-T-55 הוסבו לנגמ"ש האכזרית, שהיה ממוגן יותר מנגמ"שי ה-M113 שהיו בשירות צה"ל.
גם רובי הסער מדגם AK-47 נלקחו פעמים רבות שלל, שכן אלה היו עדיפים על הנשק שהיה בשירות צה"ל באותה עת. נשק שלל נוסף היה מטולים ורקטות נגד טנקים מדגם RPG-7 שנחשבים עד היום לכלי נשק פשוט, אמין ויעיל.
בנוסף למלחמות, ישראל השיגה נשק שלל סובייטי בפעולות חשאיות של המוסד למודיעין ולתפקידים מיוחדים וצה"ל, ונשק זה שימש בעיקר למודיעין טכנולוגי, שסייע לצה"ל במלחמות ישראל נגד מדינות ערב. נשק זה כלל מטוס קרב מיג-21 (מבצע יהלום)  ומערכת מכ"ם סובייטית מדגם P-12 (מבצע תרנגול 53).
משק הסידן

בקרת משק הסידן
משק סידן תקין הוא תנאי הכרחי לקיומו של האדם. הסידן הוא מינרל חשוב מאוד, הנפוץ ביותר בגוף האדם. משקלו הכולל מגיע לעיתים לשני קילוגרמים והוא מהווה כ-2% ממשקל גוף האדם.
הסידן חיוני לתפקודים רבים ושונים בגוף האדם כגון מינרליזציה של העצם והשיניים, פעילותם של אנזימים כגון עמילאז, תהליכי קרישת דם, תפקודי שרירים לרבות מנגנון התכווצותם, הפרשת הורמונים, גדילת תאים וחלוקתם, יציבותם של קרומי תא ותהליכים של גירוי עצבי ורבים אחרים. ויסות מאזן הסידן בגוף נעשה על ידי הורמונים שונים, כגון הורמון בלוטת יותרת התריס – PTH, קלציטריול וקלציטונין.
רמות הסידן בנוזל החוץ תאי בגוף שמורות ברמה קבועה יחסית בטווח צר שנע בין 1.1 ל-1.3 mM. הגוף שומר על רמות הסידן הללו קבועות יחסית, כאשר ישנם מצבים בהם מאזן הסידן חיובי (ספיגת הסידן בגוף עולה על הפרשתו החוצה), כגון תקופות גדילה, הריון, ומצבים בהם מאזן הסידן שלילי – מחלות שונות, הנקה, זקנה.
תכולת הסידן בגוף

אצל מבוגר, תכולת הסידן בגוף היא כ-1000 ועד 2000 גרם כאשר למעלה מ-99% מהסידן מצוי בתוך העצם (גבישים של הידרוקסיאפטיט). הסידן בתוך העצם תורם לתפקיד המבני של שלד האדם.
יתרת הסידן מצויה בנוזל החוץ תאי (לרבות נוזל הדם), בכמות מועטה מאוד, כאשר מחצית ממנו הוא סידן יוני (פעיל ומבוקר), כ־40% ממנו קשור לחלבונים בעלי מטען שלילי, וכ־10% מהסידן בנוזל החוץ תאי מצוי בקומפלקסים יחד עם יוני ציטראט, פוספאט, ביקרבונט ותרכובות אחרות.
בתוך התא, ריכוזו של הסידן מזערי (10-6 M).
שלושה איברים משחקים תפקיד עיקרי בשמירה על רמות הסידן בגוף: המעי, העצם והכליה.